cyanic-selkie/wikianc huggingface dataset:
सांस्कृतिक मानवशास्त्र
संस्कृति का उद्गम एवं विकास
संस्कृति के उद्गम एवं विकास के संबंध में मानव शास्त्रियों में घोर मतभेद है। उन्नीसवीं शताब्दी में डार्विन के उद्विकास (Evolution) के सिद्धांत से अनेक अध्येता प्रभावित हुए। सांस्कृतिक क्षेत्र में भी टाइलर, मोरगन इत्यादि विद्वानों ने इसे मान्यता दी। इस सिद्धांत के सहारे मानव संस्कृति के विकास को अच्छी तरह समझा जा सकता था। इसके अनुसार विकास के तीन स्तर निर्धारित किए गए। निम्नतम स्तर जंगलीपन (Savagery), मध्य स्तर को बर्बरता (Barbarism) और उच्चतम स्तर को सभ्यता की संज्ञा दी गई। संसार के विभिन्न भागों में सांस्कृतिक समानताओं का कारण एक प्रकार से सोचने की प्रवृत्ति तथा समान वातावरण में समान संस्थाओं का निर्माण बताया गया। प्रसारवाद (Diffusionism) के सिद्धांत ने इस मान्यता को ठुकरा दिया। इसके अनुसार संस्कृति का उद्गम कुछ स्थानों पर हुआ और वहीं से वह फैली। प्रसारवाद के कुछ पंडित मिश्र को संस्कृति का उद्गम स्थल मानते थे। प्रसारवादी समझते हैं कि मनुष्य की आविष्कार शक्ति अत्यंत सीमित होती है और ग्रहण शक्ति अपरिमित है। वियना के नृतत्ववेत्ताओं ने इसी आधार पर संसार के प्रमुख संस्कृति वृतों (Kultur Kreis) संबंधी मान्यताएँ स्थापित की हैं।
इसमें संदेह नहीं कि आविष्कार और प्रसार द्वारा संस्कृतियों का रूप बदलता है। अन्य संस्कृतियों के तत्व कई कारणों से ग्रहण किए जाते हैं। कुछ तो दबाव के कारण अपनाए जाते हैं, कुछ नवीनता के लिए, कुछ सुविधा के लिए और कुछ लाभ के लिए। कुछ नवीन तत्व प्रतिष्ठा बढ़ाने के लिए अपनाए जाते हैं। बार्नेट ने संस्कृति परिवर्तन का नया विवेचन प्रस्तुत किया है। वे उत्प्रेक्षण (Innovation) को संस्कृति-परिवर्तन का आधार मानते हैं। उत्प्रेक्षण मानव की इच्छाओं से उत्पन्न होते हैं। यद्यपि वे संस्कृति परिवर्तन के कारण होते हैं, फिर भी वे स्वयं सांस्कृतिक परिस्थितियों और कारकों से अछूते नहीं रहते। उत्प्रेक्षण की सफलता के लिए असंतोष की स्थिति आवश्यक है।
सुगरकेन मोजेक वाइरस
सुगरकेन मोजेक वाइरस एक विषाणु है।
तिलकपुर गाँव, सुलतानगंज (भागलपुर)
तिलकपुर गाँव भारतीय स्वतंत्रता के इतिहास में एक महत्वपूर्ण स्थल है। यहाँ 11 फरवरी, 1750 ईस्वी को भारतीय स्वाधीनता आंदोलन के प्रथम स्वतंत्रता सेनानी कहे जाने वाले तिलका माँझी का जन्म हुआ था।
तिलकपुर सुलतानगंज, भागलपुर, बिहार स्थित एक गाँव है।
विला ऑरेलिया (लेक कोमो)
विला ऑरेलिया (Villa Aurelia) एक ऐतिहासिक निवास है लिबर्टी जो कि लेक कोमो के प्राचीन गांव लिर्ना में है, जो वेरेना की सीमा पर बेलाजियो प्रांत की ओर देखता है।
इतिहास
ऐसे कई अंतरराष्ट्रीय वीआईपी हैं जिन्होंने पिछले 20 वर्षों में बिना किसी सफलता के लंबे समय तक विला ऑरेलिया को खरीदने की कोशिश की है, जिनमें सिल्वेस्टर स्टेलोन और जॉर्ज क्लूनी शामिल हैं।. जॉर्ज क्लूनी ने 2018 में $110 मिलियन से अधिक की पेशकश करने का प्रयास किया, लेकिन उनके प्रस्ताव को मालिक के पुराने परिवार ने अस्वीकार कर दिया, जिन्होंने राशि को बहुत कम माना।
विवरण
विला ऑरेलिया की एक आयताकार योजना है, जिसका अग्रभाग झील की ओर है, जहां एकल और अंधी खिड़कियों द्वारा मुख्य भाग से जुड़े टावरों, छतों और लॉगगिआस के साथ उदार तत्व और आर्ट नोव्यू यादें देखी जा सकती हैं। दूसरी ओर, सड़क के सामने की ओर टेराकोटा का बोलबाला है। विला डि लियरना के इंटीरियर में आर्ट नोव्यू, गढ़ा लोहा और कीमती कलात्मक रंगीन ग्लास खिड़कियां के विभिन्न तत्व शामिल हैं।
मीठी पत्ती
मीठी पत्ती (वैज्ञानिक नाम : Scoparia dulcis) एक औषधीय पादप है। हिन्दी में इसे 'घोड़ा तुलसी' भी कहते हैं।
उपयोग
भारत में इसे मधुमेह की चिकित्सा के लिये उपयोग किया जाता रहा है। ताइवान में यह अतितनाव (हाइपर टेंशन) के इलाज के लिए प्रयुक्त होती है।
कारपोरेट कार्य मंत्रालय (सांस्थिक कार्य मन्त्रालय)
यह भारत प्रशासन के आधीन आने वालि एक मंत्रालय है जो सांस्थिक कार्य अर्थात कर्पोरेट कर्यो का काम देखति है। यह दि कम्पनीस आक्ट २०१३ और अन्य अधिनियमो का व्यव्स्थापन करति है।
इब्राहिम (सूरा)
सूरा इब्राहीम (इंग्लिश: Ibrahim (surah), इस्लाम के पवित्र ग्रन्थ कुरआन का 14 वां सूरा, या अध्याय है। इसमें 52 आयतें हैं।
नाम
इस सूरा के आयत 35 के वाक्य “ याद करो वह समय जब इबराहीम ने दुआ की थी कि पालनहार ! इस शहर (मक्का) को शांत - नगर बना, " से उद्धृत है । इस नाम का अर्थ यह नहीं है कि इस सूरा में हज़रत इबराहीम (अलै . ) की जीवनी बयान हुई है , बल्कि यह भी अधिकतर सूरतों के नाम की तरह लक्षण के रूप में है। अर्थात् वह सूरा जिसमें इबराहीम (अलै . ) का उल्लेख हुआ है ।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के अंतिम समय अवतरित हुई।
सामान्य वर्णन-शैली मक्का के अन्तिम कालखण्ड की सूरतों जैसी है। यह सूरा 13 (रअद) से निकट समय ही की अवतरित मालूम होती है। विशेषतः आयत 13 के शब्द “इनकार करने वालों ने अपने रसूलों से कहा कि या तो तुम्हें हमारे पंथ में वापस आना होगा अन्यथा तुम्हें हम अपने देश से निकाल देंगे, ” का स्पष्ट संकेत इस ओर है कि उस समय मक्का में मुसलमानों पर अत्याचार अपने चरम को पहुँच चुका था और मक्कावाले पिछली काफ़िर क़ौमों की तरह अपने यहाँ के ईमानवालों को भू -भाग से निकाल देने पर तुल गए थे । इसी कारण उनको वह धमकी सुनाई गई जो उनकी - सी नीति अपनानेवाली पिछली क़ौमों को दी गई थी कि “ हम ज़ालिमों को विनष्ट करके रहेंगे । " और ईमानवालों को वही तसल्ली दी गई जो उनके पहले के लोगों को दी जाती रही है कि “ हम इन ज़ालिमों को समाप्त करने के पश्चात् तुम्हीं को इस भू - भाग में आबाद करेंगे ।"
इसी तरह आयत 42 से लेकर 52 तक के तेवर भी यही बताते हैं कि यह सूरा मक्का के अन्तिम कालखण्ड से संबंध रखती है ।
केंद्रीय विषय और उद्देश्य
जो लोग नबी (सल्ल .) की रिसालत (पैग़म्बरी) को मानने से इनकार कर रहे थे और आपके आमंत्रण को असफल करने के लिए बुरी से बुरी चालें चल रहे थे, उनके लिए हित - शिक्षा और चेतावनी है लेकिन हित-शिक्षा की अपेक्षा इस सूरा में चेतावनी और भर्त्सना, डांट और फटकार का अंदाज़ अधिक तीव्र है। इसका कारण यह है कि समझाने - बुझाने का हक़ इससे पहले की सूरतों में भली-भाँति अदा किया जा चुका था और इसपर कुरैश के क़ाफ़िरों की हटधर्मी, शत्रुता , विरोध , दुष्टता और अत्याचार दिन प्रतिदिन बढ़ता ही चला जा रहा था ।
सुरह इब्राहीम का अनुवाद
अल्लाह के नाम से जो दयालु और कृपाशील है।
14|1|अलिफ़॰ लाम॰ रा॰। यह एक किताब है जिसे हमने तुम्हारी ओर अवतरित की है, ताकि तुम मनुष्यों को अँधेरों से निकालकर प्रकाश की ओर ले आओ, उनके रब की अनुमति से प्रभुत्वशाली, प्रशंस्य सत्ता, उस अल्लाह के मार्ग की ओर
14|2|जिसका वह सब है जो कुछ आकाशों में है और जो कुछ धरती में है। इनकार करनेवालों के लिए तो एक कठोर यातना के कारण बड़ी तबाही है
14|3|जो आख़िरत की अपेक्षा सांसारिक जीवन को प्राथमिकता देते हैं और अल्लाह के मार्ग से रोकते है और उसमें टेढ़ पैदा करना चाहते हैं, वही परले दरजे की गुमराही में पड़े हैं
14|4|हमने जो रसूल भी भेजा, उसकी अपनी क़ौम की भाषा के साथ ही भेजा, ताकि वह उनके लिए अच्छी तरह खोलकर बयान कर दे। फिर अल्लाह जिसे चाहता है पथभ्रष्ट रहने देता है और जिसे चाहता है सीधे मार्ग पर लगा देता है। वह है भी प्रभुत्वशाली, अत्यन्त तत्वदर्शी
14|5|हमने मूसा को अपनी निशानियों के साथ भेजा था कि "अपनी क़ौम के लोगों को अँधेरों से प्रकाश की ओर निकाल ला और उन्हें अल्लाह के दिवस याद दिला।" निश्चय ही इसमें प्रत्येक धैर्यवान, कृतज्ञ व्यक्ति के लिए कितनी ही निशानियाँ है
14|6|जब मूसा ने अपनी क़ौम के लोगों से कहा, "अल्लाह ही उस कृपादृष्टि को याद करो, जो तुमपर हुई। जब उसने तुम्हें फ़िरऔनियों से छुटकारा दिलाया जो तुम्हें बुरी यातना दे रहे थे, तुम्हारे बेटों का वध कर डालते थे और तुम्हारी औरतों को जीवित रखते थे, किन्तु इसमें तुम्हारे रब की ओर से बड़ी कृपा हुई।"
14|7|जब तुम्हारे रब ने सचेत कर दिया था कि 'यदि तुम कृतज्ञ हुए तो मैं तुम्हें और अधिक दूँगा, परन्तु यदि तुम अकृतज्ञ सिद्ध हुए तो निश्चय ही मेरी यातना भी अत्यन्त कठोर है।'
14|8|और मूसा ने भी कहा था, "यदि तुम और वे जो भी धरती में हैं सब के सब अकृतज्ञ हो जाओ तो अल्लाह तो बड़ा निरपेक्ष, प्रशंस्य है।"
14|9|क्या तुम्हें उन लोगों की खबर नहीं पहुँची जो तुमसे पहले गुज़रे हैं, नूह की क़ौम और आद और समूद और वे लोग जो उनके पश्चात हुए जिनको अल्लाह के अतिरिक्त कोई नहीं जानता? उनके पास उनके रसूल स्पष्टि प्रमाण लेकर आए थे, किन्तु उन्होंने उनके मुँह पर अपने हाथ रख दिए और कहने लगे, "जो कुछ देकर तुम्हें भेजा गया है, हम उसका इनकार करते हैं और जिसकी ओर तुम हमें बुला रहे हो, उसके विषय में तो हम अत्यन्त दुविधाजनक संदेह में ग्रस्त है।"
14|10|उनके रसूलों ने कहो, "क्या अल्लाह के विषय में संदेह है, जो आकाशों और धरती का रचयिता है? वह तो तुम्हें इसलिए बुला रहा है, ताकि तुम्हारे गुनाहों को क्षमा कर दे और तुम्हें एक नियत समय तक मुहल्ल दे।" उन्होंने कहा, "तुम तो बस हमारे ही जैसे एक मनुष्य हो, चाहते हो कि हमें उनसे रोक दो जिनकी पूजा हमारे बाप-दादा करते आए है। अच्छा, तो अब हमारे सामने कोई स्पष्ट प्रमाण ले आओ।"
14|11|उनके रसूलों ने उनसे कहा, "हम तो वास्तव में बस तुम्हारे ही जैसे मनुष्य है, किन्तु अल्लाह अपने बन्दों में से जिनपर चाहता है एहसान करता है और यह हमारा काम नहीं कि तुम्हारे सामने कोई प्रमाण ले आएँ। यह तो बस अल्लाह के आदेश के पश्चात ही सम्भव है; और अल्लाह ही पर ईमानवालों को भरोसा करना चाहिए
स्वीट पोटेटो फीदरी मोट्टल वाइरस
स्वीट पोटेटो फीदरी मोट्टल वाइरस एक विषाणु है।
इब्राहिम (सूरा)
सुरह इब्राहीम का अनुवाद
14|12|आख़िर हमें क्या हुआ है कि हम अल्लाह पर भरोसा न करें, जबकि उसने हमें हमारे मार्ग दिखाए है? तुम हमें जो तकलीफ़ पहुँचा रहे हो उसके मुक़ाबले में हम धैर्य से काम लेंगे। भरोसा करनेवालों को तो अल्लाह ही पर भरोसा करना चाहिए।"
14|13|अन्ततः इनकार करनेवालों ने अपने रसूलों से कहा, "हम तुम्हें अपने भू-भाग से निकालकर रहेंगे, या तो तुम्हें हमारे पंथ में लौट आना होगा।" तब उनके रब ने उनकी ओर प्रकाशना की, "हम अत्याचारियों को विनष्ट करके रहेंगे
14|14|और उनके पश्चात तुम्हें इस धरती में बसाएँगे। यह उसके लिए है, जिसे मेरे समक्ष खड़े होने का भय हो और जो मेरी चेतावनी से डरे।"
14|15|उन्होंने फ़ैसला चाहा और प्रत्येक सरकश-दुराग्रही असफल होकर रहा
14|16|वह जहन्नम से घिरा है और पीने को उसे कचलोहू का पानी दिया जाएगा,
14|18|जिन लोगों ने अपने रब का इनकार किया उनकी मिसाल यह है कि उनके कर्म जैसे राख हों जिसपर आँधी के दिन प्रचंड हवा का झोंका चले। कुछ भी उन्हें अपनी कमाई में से हाथ न आ सकेगा। यही परले दर्जे की तबाही और गुमराही है
14|19|क्या तुमने देखा नहीं कि अल्लाह ने आकाशों और धरती को सोद्देश्य पैदा किया? यदि वह चाहे तो तुम सबको ले जाए और एक नवीन सृष्टा जनसमूह ले आए
14|20|और यह अल्लाह के लिए कुछ भी कठिन नहीं है
14|21|सबके सब अल्लाह के सामने खुलकर आ जाएँगे तो कमज़ोर लोग, उन लोगों से जो बड़े बने हुए थे, कहेंगे, "हम तो तुम्हारे पीछे चलते थे। तो क्या तुम अल्लाह की यातना में से कुछ हमपर टाल सकते हो? वे कहेंगे, "यदि अल्लाह हमें मार्ग दिखाता तो हम तुम्हें भी दिखाते। अब यदि हम व्याकुल हों या धैर्य से काम लें, हमारे लिए बराबर है। हमारे लिए बचने का कोई उपाय नहीं।"
14|22|जब मामले का फ़ैसला हो चुकेगा तब शैतान कहेगा, "अल्लाह ने तो तुमसे सच्चा वादा किया था और मैंने भी तुमसे वादा किया था, फिर मैंने तो तुमसे सत्य के प्रतिकूल कहा था। और मेरा तो तुमपर कोई अधिकार नहीं था, सिवाय इसके कि मैंने मान ली; बल्कि अपने आप ही को मलामत करो, न मैं तुम्हारी फ़रियाद सुन सकता हूँ और न तुम मेरी फ़रियाद सुन सकते हो। पहले जो तुमने सहभागी ठहराया था, मैं उससे विरक्त हूँ।" निश्चय ही अत्याचारियों के लिए दुखदायिनी यातना है
14|23|इसके विपरीत जो लोग ईमान लाए और उन्होंने अच्छे कर्म किए वे ऐसे बाग़ों में प्रवेश करेंगे जिनके नीचे नहरें बह रही होंगी। उनमें वे अपने रब की अनुमति से सदैव रहेंगे। वहाँ उनका अभिवादन 'सलाम' से होगा
14|24|क्या तुमने देखा नहीं कि अल्लाह ने कैसी मिसाल पेश की? अच्छी उत्तम बात एक अच्छे शुभ वृक्ष के सदृश है, जिसकी जड़ गहरी जमी हुई हो और उसकी शाखाएँ आकाश में पहुँची हुई हों;
14|26|और अशुभ एंव अशुद्ध बात की मिसाल एक अशुभ वृक्ष के सदृश है, जिसे धरती के ऊपर ही से उखाड़ लिया जाए और उसे कुछ भी स्थिरता प्राप्त न हो
14|27|ईमान लानेवालों को अल्लाह सुदृढ़ बात के द्वारा सांसारिक जीवन में भी परलोक में भी सुदृढ़ता प्रदान करता है और अत्याचारियों को अल्लाह विचलित कर देता है। और अल्लाह जो चाहता है, करता है
14|29|जहन्नम में, जिसमें वे झोंके जाएँगे और वह अत्यन्त बुरा ठिकाना है!
14|30|और उन्होंने अल्लाह के प्रतिद्वन्दी बना दिए, ताकि परिणामस्वरूप वे उन्हें उसके मार्ग से भटका दें। कह दो, "थोड़े दिन मज़े ले लो। अन्ततः तुम्हें आग ही की ओर जाना है।"
14|31|मेरे जो बन्दे ईमान लाए है उनसे कह दो कि वे नमाज़ की पाबन्दी करें और हमने उन्हें जो कुछ दिया है उसमें से छुपे और खुले ख़र्च करें, इससे पहले कि वह दिन आ जाए जिनमें न कोई क्रय-विक्रय होगा और न मैत्री
14|32|वह अल्लाह ही है जिसने आकाशों और धरती की सृष्टि की और आकाश से पानी उतारा, फिर वह उसके द्वारा कितने ही पैदावार और फल तुम्हारी आजीविका के रूप में सामने लाया। और नौका को तुम्हारे काम में लगाया, ताकि समुद्र में उसके आदेश से चले और नदियों को भी तुम्हें लाभ पहुँचाने में लगाया
14|33|और सूर्य और चन्द्रमा को तुम्हारे लिए कार्यरत किया और एक नियत विधान के अधीन निरंतर गतिशील है। और रात औऱ दिन को भी तुम्हें लाभ पहुँचाने में लगा रखा है
14|34|और हर उस चीज़ में से तुम्हें दिया जो तुमने उससे माँगा यदि तुम अल्लाह की नेमतों की गणना नहीं कर सकते। वास्तव में मनुष्य ही बड़ा ही अन्यायी, कृतघ्न है
14|35|याद करो जब इबराहीम ने कहा था, "मेरे रब! इस भूभाग (मक्का) को शान्तिमय बना दे और मुझे और मेरी सन्तान को इससे बचा कि हम मूर्तियों को पूजने लग जाए
14|36|मेरे रब! इन्होंने (इन मूर्तियों नॆ) बहुत से लोगों को पथभ्रष्ट किया है। अतः जिस किसी ने मॆरा अनुसरण किया वह मेरा है और जिसने मेरी अवज्ञा की तो निश्चय ही तू बड़ा क्षमाशील, अत्यन्त दयावान है
14|37|मेरे रब! मैंने एक ऐसी घाटी में जहाँ कृषि-योग्य भूमि नहीं अपनी सन्तान के एक हिस्से को तेरे प्रतिष्ठित घर (काबा) के निकट बसा दिया है। हमारे रब! ताकि वे नमाज़ क़ायम करें। अतः तू लोगों के दिलों को उनकी ओर झुका दे और उन्हें फलों और पैदावार की आजीविका प्रदान कर, ताकि वे कृतज्ञ बने
14|38|हमारे रब! तू जानता ही है जो कुछ हम छिपाते है और जो कुछ प्रकट करते हैं। अल्लाह से तो कोई चीज़ न धरती में छिपी है और न आकाश में
14|39|सारी प्रशंसा है उस अल्लाह की जिसने बुढ़ापे के होते हुए भी मुझे इसमाईल और इसहाक़ दिए। निस्संदेह मेरा रब प्रार्थना अवश्य सुनता है
14|40|मेरे रब! मुझे और मेरी सन्तान को नमाज़ क़ायम करनेवाला बना। हमारे रब! और हमारी प्रार्थना स्वीकार कर
14|41|हमारे रब! मुझे और मेरे माँ-बाप को और मोमिनों को उस दिन क्षमाकर देना, जिस दिन हिसाब का मामला पेश आएगा।"
14|43|अपने सिर उठाए भागे चले जा रहे होंगे; उनकी निगाह स्वयं उनकी अपनी ओर भी न फिरेगी और उनके दिल उड़े जा रहे होंगे
14|44|लोगों को उस दिन से डराओ, जब यातना उन्हें आ लेगी। उस समय अत्याचारी लोग कहेंगे, "हमारे रब! हमें थोड़ी-सी मुहलत दे दे। हम तेरे आमंत्रण को स्वीकार करेंगे और रसूलों का अनुसरण करेंगे।" कहा जाएगा, "क्या तुम इससे पहले क़समें नहीं खाया करते थे कि हमारा तो पतन ही न होगा?"
14|45|तुम लोगों की बस्तियों में रह-बस चुके थे, जिन्होंने अपने ऊपर अत्याचार किया था और तुमपर अच्छी तरह स्पष्ट हो चुका था कि उनके साथ हमने कैसा मामला किया और हमने तुम्हारे लिए कितनी ही मिशालें बयान की थी।"
14|46|वे अपनी चाल चल चुक हैं। अल्लाह के पास भी उनके लिए चाल मौजूद थी, यद्यपि उनकी चाल ऐसी ही क्यों न रही हो जिससे पर्वत भी अपने स्थान से टल जाएँ
14|47|अतः यह न समझना कि अल्लाह अपने रसूलों से किए हुए अपने वादे के विरुद्ध जाएगा। अल्लाह तो अपार शक्तिवाला, प्रतिशोधक है
14|48|जिस दिन यह धरती दूसरी धरती से बदल दी जाएगी और आकाश भी। और वे सब के सब अल्लाह के सामने खुलकर आ जाएँगे, जो अकेला है, सबपर जिसका आधिपत्य है
14|49|और उस दिन तुम अपराधियों को देखोगे कि ज़ंजीरों में जकड़े हुए है
14|50|उनके परिधान तारकोल के होंगे और आग उनके चहरों पर छा रही होगी,
14|51|ताकि अल्लाह प्रत्येक जीव को उसकी कमाई का बदला दे। निश्चय ही अल्लाह जल्द हिसाब लेनेवाला है
14|52|यह लोगों को सन्देश पहुँचा देना है (ताकि वे इसे ध्यानपूर्वक सुनें) और ताकि उन्हें इसके द्वारा सावधान कर दिया जाए और ताकि वे जान लें कि वही अकेला पूज्य है और ताकि वे सचेत हो जाएँ, तो बुद्धि और समझ रखते हैं
कंगफू कांग
कंगफू कांग (Kangphu Kang) हिमालय के लुनाना क्षेत्र में स्थित एक पर्वत है जो विश्व का 107वाँ सर्वोच्च पर्वत भी है। यह भूटान और तिब्बत की विवादित सीमा पर स्थित है। तिब्बत पर चीन का नियंत्रण है और उसके अनुसार यह सीमा पर है जबकि भूटान का दावा है कि यह पर्वत पूरी तरह उसके क्षेत्र में है।
सहायक चोटियाँ
मुख्य शिखर के अलावा कंगफू कांग की दो सहायक चोटियाँ भी हैं, जो दोनों ही भूटान में हैं:
जाजिरेड्डीगुडेम
जाजिरेड्डीगुडेम (Jajireddigudem) भारत के तेलंगाना राज्य के सूर्यापेट ज़िले में स्थित एक बड़ा ग्राम है। यह मूसी नदी के किनारे बसा हुआ है।
एतहरवकट्टी
एतहरवकट्टी नेपाल के जनकपुर अंचल का महोत्तरी जिला का एक गांव विकास समिति है। यह जगह मै १०२२ घर है।
जनसंख्या
नेपाल के २००१ का जनगणना अनुसार एतहरवकट्टी का जनसंख्या ६५०८ है। इसमै पुरुष ५३% और महिला ४७% है।
पारा (क़ुरआन)
एक पारा(پارہ) यानी एक भाग, क़ुरआन के तीस भागो में से जिन में कभी-कभी क़ुरआन को अलग-अलग लंबाई में बाँटा जाता है। जिसे अरबी माअना में (جُزْءْजुज़’}}); बहुवचन( أَجْزَاءْ {{lang-hi|अजज़ाʼ), शाब्दिक अर्थ "भाग" है।
चीन पुर, हल्द्वानी तहसील
चीन पुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
अलगाववाद
अलगाववाद की एक व्यापक परिभाषा यह है कि यह किसी बड़े समूह से सांस्कृतिक, जातीय, आदिवासी, धार्मिक, नस्लीय, सरकारी या लैंगिक अलगाव की स्थिति की माँग है। अतः जो लोग देश के किसी हिस्से को उससे अलग करना चाहते हैं, उन्हें अलगाववादी कहा जाता है, हालाँकि ऐसा ज़रूरी नहीं है कि वे अलग देश की ही माँग करें। कभी-कभी पूर्ण रूप से आज़ादी की जगह कुछ चुनिंदा राजनीतिक मामलों में स्वायत्तता मिल जाने पर भी वे संतुष्ट हो जाते हैैं। अलगाववाद होना एक आम बात सी हो गई है,लोग छोटी से छोटी चीजों की मांग करने लगते हैं जिससे अलगाववाद का नाम दिया जाता है वह इसलिए क्योंकि लोगों में धर्म के नाम पर, काम के नाम पर, कुछ नहीं होती रहती है लोग जल्दी ही बात पर भड़क उठते हैं फिर वह भी ऊंचा पद पाने के लिए गलत रास्ते बनाते हैं जिससे वह सड़कों पर उतरते हैं आरक्षण करते हैं, मारपीट करते हैं, दुकानों फैक्ट्रियों में आग लगाते हैं, अन्य कई ऐसे उदाहरण हैं जिससे दूसरे मनुष्य को भारी नुकसान का सामना करना पड़ता है इसे अलगाववाद का नाम किया जाता है। अलगाववाद से कई उदाहरण निकलते हैं, जैसे, धर्म के नाम पर भेदभाव, रंग के आधार पर भेदभाव, जाति के आधार पर भेदभाव, किये जाते हैं। इससे लोगों में आपसी समानता फूट पड़ती है लोग एक दूसरे से कहना करने लगते हैं जो एक अलगाववाद का रूप धारण कर लेती है फिर वह अपनी सेवाएं रखते हैं अलग-अलग चीजों की मांग करते हैं उसे अलगाववाद का नाम दिया जाता है।
प्रेरणाएँ
समूहों में अलगाव के लिए एक या अधिक प्रेरणाएँ हो सकती हैं, जिनमें शामिल हैं:
जातीय अलगाववाद
जातीय अलगाववाद धार्मिक या नस्लीय मतभेदों की तुलना में सांस्कृतिक और भाषायी मतभेदों पर ज़्यादा आधारित है। ये मतभेद वास्तविक और काल्पनिक दोनों हो सकते हैं। जातीय अलगाववादी आंदोलनों में निम्नलिखित शामिल हैं:
नस्लीय अलगाववाद
कुछ अलगाववादी समूह नस्लीय रेखाओं के साथ दूसरों से अलग होना चाहते हैं। वे अंतरजातीय विवाह और अन्य जातियों के साथ एकीकरण का विरोध करते हैं और अलग-अलग स्कूलों, व्यवसायों, चर्चों और अन्य संस्थानों की तलाश करते हैं; और अक्सर अलग समाज, क्षेत्र, देश और सरकारें।
धार्मिक अलगाववाद
धार्मिक अलगाववादी समूह और संप्रदाय कुछ बड़े धार्मिक समूहों से हटना चाहते हैं और / या उनका मानना है कि उन्हें मुख्य रूप से उन्हें अपने धर्म के लोगों के साथ ही बातचीत करनी चाहिए।
लिंग और लिंगभेदी अलगाववाद
लिंग और अलगाववाद के बीच का संबंध जटिल है और इसमें अधिक शोध की आवश्यकता है। अलगाववादी नारीवाद महिलाओं को ओछे पुरुष-परिभाषित, पुरुष-प्रधान संस्थानों, रिश्तों, भूमिकाओं और गतिविधियों से अलग करने का विकल्प है। समलैंगिक अलगाववाद नारीवाद के तार्किक परिणाम के रूप में समलैंगिकवाद की वकालत करता है। कुछ अलगाववादी नारीवादियों और समलैंगिक अलगाववादियों ने साशय समुदाय, सहकारी समितियों और भूमि ट्रस्टों में अलग रहना चुना है। क्वीयर राष्ट्रवाद (या "समलैंगिक अलगाववाद") एक समुदाय को अन्य सामाजिक समूहों से अलग और अलग करना चाहता है।
कश्यप (जाति)
कश्यप भारत में किसानों का समुदाय हैं। कश्यप भारत की एक जाति है। इनको कई स्थानों पर कोश्यल अथवा कंशिल्य भी कहा जाता है। कश्यप जाति मुख्य रूप से हरियाणा, महाराष्ट्र, उत्तराखण्ड, जम्मू और कश्मीर, पंजाब, चंडीगढ़, हिमाचल, उत्तर प्रदेश, दिल्ली और राजस्थान मे निवास करती है ये जाति उत्तर भारत मे अधिकांश में संख्या में है,जिन्हे कश्यप,खरवार, कहार, गौड़, निषाद, इत्यादि नाम से जाना जाता है। उत्तर प्रदेश में ये जाति ओबीसी में आती है। कश्यप जाति पुरातन युग मे समृद्ध थी।
कविता रावत
कविता रावत (अंग्रेजी :Kavita Raut) (जन्म ०५ मई १९८५) एक भारतीय लम्बी-दौड़ के रनर है। इनका जन्म महाराष्ट्र के नासिक ज़िले में १९८५ में हुआ था। इनका वर्तमान में भारतीय रिकॉर्ड में भी नाम है। इन्होंने २०१० के राष्ट्रमंडल खेलों में कांस्य पदक जीता था।
बाहरी कड़ियां
फेसबुक पेज Kavita Raut at Facebook
निमाड़
निमाड़ (Nimar) मध्य प्रदेश के पश्चिमी ओर स्थित है। इसके भौगोलिक सीमाओं में निमाड़ के एक तरफ़ विन्ध्य पर्वत और दूसरी तरफ़ सतपुड़ा हैं, जबकि मध्य में नर्मदा नदी है। पौराणिक काल में निमाड़ अनूप जनपद कहलाता था। बाद में इसे निमाड़ की संज्ञा दी गयी। फिर इसे पूर्वी और पश्चिमी निमाड़ के रूप में जाना जाने लगा।
संस्कृति और इतिहास
निमाड़ में हज़ारों वर्षों से उष्म जलवायु रहा है। निमाड़ का सांस्कृतिक इतिहास अत्यन्त समृद्ध और गौरवशाली है। विश्व की प्राचीनतम नदियों में एक नदी नर्मदा का विकास निमाड़ में ही हुआ। नर्मदा-घाटी-सभ्यता का समय महेश्वर नावड़ाटौली में मिले पुरा साक्ष्यों के आधार पर लगभग ढ़ाई लाख वर्ष माना गया है। विन्ध्य और सतपुड़ा अति प्राचीन पर्वत हैं। प्रागैतिहासिक काल के आदि मानव की शरणस्थली सतपुड़ा और विन्ध्य की उपत्यिकाएं रही हैं। आज भी विन्ध्य और सतपुड़ा के वन-प्रान्तों में आदिवासी समूह निवास करते हैं। नर्मदा तट पर आदि अरण्यवासियों का निमाड़ पुराणों में वर्णित है। उनमें गौण्ड, बैगा, कोरकू,भीलाला, भील, शबर आदि प्रमुख हैं।
निमाड़ का जनजीवन कला और संस्कृति से सम्पन्न रहा है, जहाँ जीवन का एक दिन भी ऐसा नहीं जाता, जब गीत न गाये जाते हों, या व्रत-उपवास कथावार्ता न कही-सुनी जाती हो।
निमाड़ की पौराणिक संस्कृति के केन्द्र में ओंकारेश्वर, मांधाता और महिष्मती है। वर्तमान महेश्वर प्राचीन महिष्मती ही है। कालीदास ने नर्मदा और महेश्वर का वर्णन किया है। निमाड़ की अस्मिता के बारे में पद्मश्री रामनारायण उपाध्याय लिखते है- "जब मैं निमाड़ की बात सोचता हूँ तो मेरी आँखों में ऊँची-नीची घाटियों के बीच बसे छोटे-छोटे गाँव से लगा जुवार और तूअर के खेतों की मस्तानी खुशबू और उन सबके बीच घुटने तक धोती पर महज कुरता और अंगरखा लटकाकर भोले-भाले किसान का चेहरा तैरने लगता है। कठोर दिखने वाले ये जनपद जन अपने हृदय में लोक साहित्य की अक्षय परम्परा को जीवित रखे हुए हैं।
निमाड़ का, जिले के रूप में गठन ब्रिटिशराज में नेरबुड्डा डिवीजन में हुआ, जिसका प्रशासनिक मुख्यालय खण्डवा में था, जोकि मुस्लिम शासको के दिनों में बुरहानपुर हुआ करता था।
सवन्नाखेत
सवन्नाखेत (ສະ ຫວັນ ນະ ເຂດ), 2005 के बाद से आधिकारिक नाम केयसोन फॉमविहाने (ໄກສອນ ພົມວິຫານ; ) और जिसे पहले खांथबौरि (ທະ ບູ ລີ,) के रूप में जाना जाता था, पश्चिमी लाओस में एक शहर है। यह सवन्नाखेत प्रान्त की राजधानी है। 125,760 (2018) की आबादी के साथ, यह वियनतियाने के बाद लाओस का दूसरा सबसे बड़ा शहर है। हालाँकि मीकांग नदी-तट पर शहर की पुरानी फ्रांसीसी औपनिवेशिक इमारतें, पुरानी और जर्जर हो रही है, थाईलैंड की बढ़ती अर्थव्यवस्था के साथ और इस शहर की निकटता से शहर के उत्तरी हिस्से का वाणिज्यिक विकास हुआ है, जो नदी के दोनों किनारों और बस टर्मिनल के पास है।
शहर की वार्षिक प्रति व्यक्ति आय 2,041 अमेरिकी डॉलर (2018) है।
जेसन सिल्वा
जेसन लुइस सिल्वा (जन्म 6 फ़रवरी 1 9 82) एक वेनेजुएलाई अमेरिकी टेलीविजन व्यक्तित्व, फिल्म निर्माता और सार्वजनिक वक्ता हैं। उनका लक्ष्य दर्शन और विज्ञान के बारे में लोगों को उत्तेजित करने के लिए प्रौद्योगिकी का उपयोग करना है| अटलांटिक सिल्वा को "वायरल वीडियो आयु के ए टिमोथी लेरी" के रूप में वर्णित करता है। वर्तमान टीवी पर एक पूर्व प्रस्तुतकर्ता सिल्वा, रचनात्मकता, आध्यात्मिकता, प्रौद्योगिकी और मानवता जैसे विषयों पर अंतरराष्ट्रीय स्तर पर व्याख्यान देते हैं, लघु फिल्मों को लिखते हैं और तैयार करते हैं, और नेशनल ज्योग्राफिक के ब्रेन गेम्स को सह-मेजबान करते हैं।
व्यक्तिगत जीवन
सिल्वा कायाकास, वेनेजुएला में पैदा हुआ था.उनकी मां, लिंडा मिस्किन, एक कलाकार, अश्केनाज़ी यहूदी हैं। उनके पिता, लुइस मैनुअल सिल्वा, यहूदी धर्म में परिवर्तित हुए, लेकिन, सिल्वा के अनुसार, वे धर्मनिरपेक्ष थे और वे "वुडी एलन फिल्म के समान" एक घर में रहते थे जिसमें बहुत सारे हास्य और कला और थिएटर के लिए प्यार थावह जॉर्डन सिल्वा और पॉलिना सिल्वा से भी भाई हैं।
चार्ल्स बौडेलेर के हशिश हाउस से प्रेरित, सिल्वा ने फिल्म निर्माण और प्रलेखन के साथ जुनूनीपन शुरू कर दिया जब उन्होंने विचारों पर चर्चा करने के लिए अपने घर में "सैलून" की मेजबानी की थी। कलम की बजाय वीडियो, वह "उन्माद क्षणों" को कॉल करने के लिए यादगार बनाने का अपना पसंदीदा तरीका बन गया। सिल्वा के लिए, अनुभव "महसूस" करने के लिए पर्याप्त नहीं है इन क्षणों को "वास्तविक समय में सुनाई" की आवश्यकता है।
सिल्वा ने कोरल गैबल्स, फ्लोरिडा में मियामी विश्वविद्यालय से फिल्म और दर्शन में डिग्री अर्जित की। मैक्स लुगवेर के साथ, उन्होंने वीडियो डॉक्यूमेंटरी / प्रैक्टिसिंग टुकड़ा का निर्माण और तारांकित किया जिसका शीर्षक था "टेदरचर ऑफ़ लाइफ्यूड।" मियामी में सिल्वा और ल्यूगवेरे के जीवन पर आधारित सर्दी और आध्यात्मिकताआध्यात्मिकता के बारे में संक्षिप्त, प्रायोगिक फिल्म ने "प्रगामी कहानीकारों" की तलाश में रहने वाले मौजूदा निर्माता का ध्यान आकर्षित किया।
सिल्वा वर्तमान में न्यूयॉर्क शहर में रहता है।
कैरियर
सिल्वा स्वयं-वर्णित वंडर जंकी और रेने डेलियर की एक वेबसाइट स्पेस कलेक्टिव पर सुना हुआ शब्द पर्फर्मेन्स फिलॉसफर है।   वह अपने दृष्टिकोण को साझा करने के लिए टेलीविजन, ऑनलाइन मीडिया और व्याख्यान कक्ष का उपयोग करता है उदाहरण के लिए, दी मिररिंग माइंड, वीडियो में, सिल्वा "मानव चेतना और स्व-संदर्भ के माध्यम से उस चेतना का सृजन करती है।"।  उदाहरण के लिए, दी मिररिंग माइंड, वीडियो में, सिल्वा "मानव चेतना और स्व-संदर्भ के माध्यम से उस चेतना का सृजन कैसे करती है इस बारे मे बोलते है।"
सार्वजनिक भाषण
एक सक्रिय और विपुल स्पीकर, सिल्वा ने  गूगल, दिर्इकॉनॉमिस्ट  आइडियास   फेस्टिवल  , म्यूनिख में प्रतिष्ठित डीएलडी डिजिटल लाइफ डिजाइन सम्मेलन,, टेड (सम्मेलन), सिंग्युलॅरिटी समिट,  पीएसएफके सम्मेलन, फेस्टिवल ऑफ डेंजरस आइडियास  मे भाषण दिया है ।
जून 2012 में टेड ग्लोबल में, जेसन ने "रेडिकल ओपननेस" नामक एक लघु वीडियो का प्रीमियर किया  सितंबर 2012 में, सिल्वा ने माइक्रोसॉफ्ट टेकएड ऑस्ट्रेलिया में उद्घाटन कुंजीयन पर अपने रेडिकल ओपननेस वीडियो प्रस्तुत किए। 10 नवंबर, 2012 को ला सीयुडाड डे लास आईडियास कॉन्फ्रेंस में अपनी प्रस्तुति में रैडिकल ओपननेस भी प्रदर्शित किया गया था।
सितंबर 2012 में उन्होंने खतरे के विचारों के महोत्सव में "वी आर द गॉड्स नाउ" प्रस्तुत किया।
करंट  टीवी
2005 से 2011 तक, सिल्वा अल गोर के केबल नेटवर्क करंट टीवी पर प्रस्तोता और निर्माता थे|
ब्रेन गेम्स
2013 में, सिल्वा और अपोलो रॉबिन्स   नेशनल ज्योग्राफिक चैनल पर मस्तिष्क खेलों के मेजबान बन गए थे। यह शो इंटरेक्टिव गेम के माध्यम से मस्तिष्क की  धारणा, निर्णय लेने और पैटर्न को देखना, साथ ही साथ आसानी से मस्तिष्क को मूर्ख  कैसे बनाया जा सकता है इनके बारे मे खोज करता है ।   सिल्वा के अनुसार, मनोविज्ञान, संज्ञानात्मक विज्ञान और तंत्रिका विज्ञान के विशेषज्ञ, शो में दिखाई देते हैं, "यह सुनिश्चित करने के लिए कि हम विज्ञान सही कर रहे हैं।" 2011 में प्रीमियर किया गया यह शो, पहले और दुसरे एपिसोड के लिए 1.5 मिलियन दर्शकों को प्राप्त किया और उस चैनल के इतिहास में सबसे ज्यादा रेटेड श्रृंखला प्रक्षेपण के रूप में एक नॅशनल जियोग्रॅफिक विक्रम रचा गया""The experience of being tricked or fooled or made aware of a shortcoming makes you curious. It makes you kind of get up from your seat a little bit and be like 'How did that work?'""
- Jason Silva
ऑरिजिनस्: मानव जाति की यात्रा
नेशनल ज्योग्राफिक चैनल के एक भाग के रूप में 2017 में जारी, जेसन सिल्वा ने इस लघु श्रृंखला की मेजबानी की। 'ऑरिजिनस्' मानव जाति की शुरुआत की खोज करती है और शुरुआत से पहले नवाचारों का पता लगाती है जिन्होने हमें आधुनिक बना दिया। श्रृंखला में प्रत्येक 45 मिनट के लगभग चलने वाले समय के आठ एपिसोड शामिल हैं:
अतिथि उपस्थिति
15 अगस्त 2012 को वह सीबीएस दिस मॉर्निंग पर दिखाई दिया। 24 सितंबर, 2012 में वह  पर ऑस्ट्रेलियाई एबीसी कार्यक्रम क्यू एंड ए   पर  दिखाई दिया और वह StarTalk के सीजन 2 में एक अतिथि के रुप मे दिखे।
"शॉट्स ऑफ ऑ (Shots of awe) "
मई 2013 में, जेसन ने रचनात्मकता, नवीनता, घातीय प्रौद्योगिकी, भविष्यवाद, तत्वमीमांसा, अस्तित्ववाद और मानव स्थिति पर साप्ताहिक "सूक्ष्म वृत्तचित्रों" पेश करने वाले डिस्कवरी डिजिटल नेटवर्क टेस्ट्यूब पर एक यूट्यूब चैनल "शॉट्स ऑफ ऑ" शुरू किया। हफ़िंगटन पोस्ट के संपादक ज़ोलटन इस्तवन ने लिखा है कि शॉट्स ऑफ ऑ, दर्शन और कला का मिश्रण है और युवा पीढ़ी मे काफी लोकप्रिय है।
अन्य उपस्थिति
अक्टूबर 2013 में वह गूगल और नासा के क्वांटम आर्टिफिशियल इंटेलिजेंस लैब के लिए यूट्यूब पर दिखाई दिया ।
वह जो रोगन अनुभव पॉडकास्ट पर एक अतिथि के रूप में कई बार दिखाई देते हैं.
18 मार्च, 2014 को वह SourceFed के Tabletalk के एक प्रकरण में एक अतिथि थे।
अन्य उपलब्धियाँ
सिल्वा को अटलांटिक,  दि र्इकॉनॉमिस्ट, वैनिटी फेयर, फोर्ब्स, वायर्ड, और कई दूसरों मे चित्रित किया गया है।.
2011 में वह हाइब्रिड रियलिटी इंस्टीट्यूट में एक साथी बन गया, जो मनुष्य और मशीन के बीच सहजीवन की जांच कर रहा था।
2014 में, सिल्वा ने नेशनल ज्योग्राफ़िक चैनल के अभियान की सलाह के लिए सलाहकार के रूप में सेवा की, जिसमें फाइनल का चयन उनके प्रोजेक्ट की मौलिकता, व्यवहार्यता और स्थानीय या वैश्विक समुदाय पर संभावित प्रभाव के आधार पर किया जाता है।
सम्मेलन, भाषण और व्याख्यान
आईएमए 2017, सामान्य सत्र में मुख्य वक्ता के रूप में, 25 अक्टूबर, 2017, Anaheim, सीए
डिजिटल कला
डिजिटल कला, (डिजिटल आर्ट), कला का वह नया रूप है, जिसमें कोई कृति तैयार करने के लिए डिजिटल प्रौद्योगिकी का प्रयोग किया जाता है। इसमें कंप्यूटर आधारित प्रौद्योगिकी का प्रयोग कर असंख्य तरह के डिजाइन तैयार किये जा सकते हैं। इसीलिये इसे मीडिया आर्ट भी कहते हैं। डिजिटल आर्ट में किसी कृति को तैयार करने के लिए पहले चले आ रहे पारंपरिक तरीकों की बजाय आधुनिक प्रौद्योगिकी का सहारा लिया जाता है। इसके प्रमुख अंगों में कंप्यूटर ग्राफिक्स, एनिमेशन, वर्चुअल और इंटरएक्टिव आर्ट जैसे नए क्षेत्र आते हैं। आज डिजिटल आर्ट की सीमाओं और अर्थ का तेजी से बदलाव और विस्तार हो रहा है। १९६० के दशक में कंप्यूटर के आगमन के साथ ही कला के क्षेत्र में प्रौद्योगिकी के प्रयोग में विस्तार हुआ था। उसके बाद जैसे-जैसे प्रौद्योगिकी और तकनीकें उन्नत और आधुनिक होती गई, कलाकारों ने इसके प्रयोग से नए डिजाइन बनाने आरंभ किए और कला को नये आयाम दिए। इंटरनेट के आने के बाद इस दिशा में विशेष उन्नती हुई। आज इंटरनेट पर अनेक जालस्थलों पर देखते हैं, कितने ही तरह के डिजाइन और नमूने दिखाई देते हैं। इनमें एनीमेशन आदि का प्रयोग भी किया जाता है। इसके संग यह सुविधा भी होती है कि उन्हें संगीतबद्ध किया जा सके।
डिजिटल आर्ट के प्रयोग से कला को लेकर अनंत नमूने और कृतियां सृजित की जा सकती हैं। इसके बढ़ते प्रभाव और उपयोग का परिणाम है कि इस विषय को मीडिया के पाठय़क्रम में शामिल किया जा रहा है। आज के युवा वर्ग में यह विधा तेजी से अपनी पकड़ बना रही है। कला के पुराने और नए रूपों का संगम होने के कारण हर वर्ग डिजिटल आर्ट के ज्ञान का उत्सुक होता है और इसको समझना चाहता है। इससे तैयार होने वाली कृतियों के लिए अलग से संग्रहालय तैयार किये जाने लगे हैं। इसका एक उदाहरण है नई दिल्ली स्थित राष्ट्रीय आधुनिक कला संग्रहालय का डिजिटल आर्ट अनुभाग। डिजिटल आर्ट ने कला को पहले से अधिक लोकप्रिय बनाने में भरपूर सहयोग दिया है। इसमें तकनीक की मदद का विशेष योगदान है। इससे पुरानी कला या डिजिटल आर्ट से तैयार कृति को इंटरनेट के माध्यम से संसार में कहीं भी देखा जा सकता है।
पुष्करणा
पुष्करणा भारतीय हिंदू ब्राह्मण समुदाय है।
पुष्करणा ब्राहम्णों के चौदह गोत्र और पच्चासी जातियां (1)उतथ्य गोत्री, ऋगर्वेदी, आश्वलायनसूत्री 1.बाहेती 2.मेडतवाल 3.कॅपलिया 4.वाछड़ 5.पुछतोड़ा 6.पाण्डेय
(2) भारद्वाज गोत्री, यर्जुर्वेेदी, कात्यायन सूत्री 7.व्यास (टंकाशाली) 8. काकरेचाा 9.माथुर 10.बोहरा (कपटा)11. चुल्लड़ 12. आचार्य
(3) शाण्डिल्य गोत्री, यर्जुर्वेदी, कात्यायन सूत्री 13. पुरोहित (बोघा) 14. मुच्चन(मज्जा) 15. हेडाऊ 16. कादा 17. किरता 18.नबला
(4) गौतम गोत्री, यर्जुर्वेदी, कात्यायन सूत्री 19. केवलिया 20.त्रिवाडी (जोशी) 21.माधू 22.गोदा 23.गोदाना 24.गौतमा
(6) कपिल गोत्री, यर्जुर्वेदी, कात्यायन सूत्री 31.कापिस्थलिया(छंगाणी) 32. देरासरी 33.कोलाणी 34.झड़ 35.मोला 36.गण्ढडिया(जोशी) 37.ढाकी
(7) गविष्ठिर गोत्री, सामवेदी, कात्यायन सूत्री 38.दगड़ा 39.पैढ़ा 40.रामा 41.प्रमणेचा 42.जीवणेचा 43.लापसिया
(8) पारासर गोत्री, सामवेदी, लाट्यायन सूत्री 44.चोबटिया(जोशी) 45.हर्ष 46.पणिया 47.ओझा 48.विज्झ 49.झुण्ड
(9) काश्यप गोत्री, सामवेदी, लाट््यायन सूत्री 50.बोड़ा 51.लोढ़ा(नागूं) 52.मुमटिया 53.लुद्र(कल्ला) 54.काई 55. कर्मणा
(11) शुनक गोत्री, सामवेदी, लाट्यायन सूत्री 64.विशा 65.विग्गाई 66.विड़ड् 67.टंेटर 68.रत्ता 69.बिल्ला
(12) वत्स गोत्री, सामवेदी, लाट्यायन सूत्री 70.मत्तड ़ 71.मुडढर 72.पडिहार 73.मच्छर 74.टिहुसिया(जोशी) 75.सोमनाथा
(13) कुशिक गोत्री, सामवेदी, लाट्यायन सूत्री 76.कबडिया 77. किरायत 78.व्यासड़ा 79.चूरा 80.बास 81.किराडू (14) मुद्गल गोत्री, अथर्ववेदी, शांखायन सूत्री 82.गोटा 83.सिह 84.गोदाणा/गोदानी 85. खाखड़ 86.खीशा 87.खूहार
According to Researchers Pushkarna Brahmans are Sindhwarni or Sindh Brahmans who were settled on the banks of Indus River right from Bhawalpur, Multan, Shikarpur, Hyderabad, Karachi right up-to Thatta, where there was a large number.
Their name was subsequently changed as Pushtikar or Pushkarna due to the fact that they were capable enough to strengthen the religion i-e Sanatan Dharama, Because of their higher intellectual abilities. It is known that Rig Veda and other Vedic literature was compiled by Rishis and Brahmans on the banks of Indus River. It is therefore possible that it might be done by these Brahmans.
In Brahman Utpatti Martand by Hari Krishan Shashtri in Sanskrit it is clearly mentioned that Pushkarna or Sindh Brahmans are one of the five Branches of Dravidian Brahmans, They were not settled in Rajasthan in the beginning.
In eighth century of Christ when Muhammed Bin Qasim captured Sindh and there was danger of conversion of higher castes to Islam ,these Brahmans shifted for Multan & Bhawalpur to Bikaner state from upper Sindh to Jaisalmer & Jodhpur state from Karachi & Thatta to Kutchh State and some to Umerkot to save themselves from conversions to Islam.
Because of their higher capability in spiritual, Astronomy, Political fields they commanded high esteem & respect in all states where they settled. The rulers respected them like any thing
More information can be available at the Kendriya Pushkarna Brahman Sabha (DELHI) Regd website - https://kendriyapushkarnabhramansabha.org/
सेनापति (कवि)
सेनापति भक्ति काल एवं रीति काल के सन्धियुग के कवि हैं। अन्य प्राचीन कवियों की भाँति सेनापति का जीवनवृत संदिग्ध है। इनका मूल नाम ज्ञात नहीं है, 'सेनापति' उनका कवि-नाम है। इनके द्वारा रचित 'कवित्त रत्नाकर' के छन्द के आधार पर इतना ही ज्ञात है कि ये कान्यकुब्ज ब्राह्मण थे तथा इनके पिता का नाम गंगाधर तथा पितामह का नाम परशुराम दीक्षित था। इनके एक पद 'गंगा तीर वसति अनूप जिन पाई है' के अनुसार ये बुलंदशहर जिले के अनूपशहर के माने जाते हैं। सेनापति मुसलमानी दरबारों में भी रह चुके थे। सेनापति के दो मुख्य ग्रंथ हैं- 'काव्य-कल्पद्रुम' तथा 'कवित्त-रत्नाकर'। जिसकी उपमाएँ अनूठी हैं।
सेनापति राम के विशेष भक्त थे। शिव तथा कृष्ण विषयक कविता लिखते हुए भी रूचि राम की ओर अधिक थी। उत्तर प्रदेश के अनूपशहर के रहने वाले थे परन्तु बाद के दिनों में वे वृन्दावन में क्षेत्र संन्यास लेकर वहीं सारा जीवन व्यतीत किए। सेनापति के काव्य में रीतिकालीन काव्य-परम्परा की झलक अधिकांश छन्दों में स्पष्ट रूप से विद्यमान है। चमत्कार प्रियता तथा नायिका भेद के उदाहरण भी उनकी कृतियों में उपलब्ध हैं।
इनकी रचनाओं में हिन्दी साहित्य की दोनों धाराओं का प्रभाव पड़ा है जिनमें भक्ति और शृंगार दोनों का मिश्रण है। इनके ऋतु वर्णन में सूक्ष्म प्रकृति निरीक्षण पाया जाता है जो साहित्य में अद्वितीय है।
परिचय
सेनापति ब्रजभाषा काव्य के एक अत्यन्त शक्तिमान कवि माने जाते हैं। इनका समय रीति युग का प्रारंभिक काल है। उनका परिचय देने वाला स्रोत केवल उनके द्वारा रचित और एकमात्र उपलब्ध ग्रंथ 'कवित्त रत्नाकर' है।
इसके आधार पर इनके पितामह का नाम परशुराम दीक्षित, पिता का नाम गंगाधर दीक्षित और गुरु का नाम हीरामणि दीक्षित था। 'गंगातीर बसति अनूप जिनि पाई है' से इनका अनूपशहर निवासी होना कुछ लोग स्वीकार करते हैं; परंतु कुछ लोग अनूप का अर्थ अनुपम बस्ती लगाते हैं और तर्क यह देते हैं कि यह नगर राजा अनूपसिंह बडगूजर से संबंध रखता है जिन्होंने एक चीते को मारकर जहाँगीर की रक्षा की थी और उससे यह स्थान पुरस्कार स्वरूप प्राप्त किया था और इस प्रकार उसने अनूपशहर बसाया। अनूप सिंह की पाँच पीढ़ी बाद उनकी संपत्ति उनके वंशजों में विभक्त हुई और किन्हीं तारा सिंह को अनूप शहर बँटवारे में मिला। ऐसी दशा में सेनापति के पिता को अनूपशहर कैसे मिल सकता था। परंतु, यह तर्क विषय संबद्ध नहीं है। अनूप बस्ती पाने का तात्पर्य उस बस्ती के अधिकार से नहीं, बल्कि अपने निवास के लिए सुंदर भूमि प्राप्त करने से है। ऐसी दशा में अनूपशहर से ऐसा तात्पर्य लेने में कोई असंभवता नहीं है।
सेनापति के उपर्युक्त परिचय तथा उनके काव्य की प्रवृत्ति देखने से यह स्पष्ट होता है कि संस्कृत के बहुत बड़े विद्वान थे और अपनी विद्वता और भाषाधिकार पर उन्हें गर्व भी था। अत: उनका संबंध किसी संस्कृत-ज्ञान-संपन्न वंश या परिवार से होना चाहिए। अभी हाल में प्रकाशित कवि कलानिधि देवर्षि श्रीकृष्ण भट्ट द्वारा लिखित, 'ईश्वर विलास' और 'पद्ममुक्तावली' नामक ग्रंथों में एक तैलंग ब्राह्मण वंश का परिचय मिलता है जो तेलंगाना प्रदेश से उत्तर की ओर आकर काशी में बसा। काशी से प्रयास, प्रयाग से बांधव देश (रीवाँ) और वहाँ से अनूपनगर, भरतपुर, बूँदी और जयपुर स्थानों में जा बसा।
इसी वंश के प्रसिद्ध कवि श्रीकृष्ण भट्ट देवर्षि ने संस्कृत के अतिरिक्त ब्रजभाषा में भी 'अलंकार कलानिधि', 'श्रृंगार-रस-माधुरी', 'विदग्ध रसमाधुरी', जैसे सुन्दर ग्रंथों की रचना की थी। इन ग्रंथों में इनका ब्रजभाषा पर अपूर्व अधिकार प्रकट होता है। ऐसी दशा में ऐसा अनुमान किया जा सकता है कि इसी देवर्षि भट्ट दीक्षितों की अनूपशहर में बसी शाखा से या तो स्वयं सेनापति का या उनके गुरु हीरामणि का संबंध रहा होगा। सेनापति और श्रीकृष्ण भट्ट की शैली को देखने पर भी एक-दूसरे पर पड़े प्रभाव की संभावना स्पष्ट होती है।
सेनापति का काव्य विदग्ध काव्य है। इनके द्वारा रचित दो ग्रंथों का उल्लेख मिलता है - एक 'काव्यकल्पद्रुम' और दूसरा 'कवित्त रत्नाकर'। परन्तु, 'कवित्त रत्नाकर' परन्तु, 'काव्यकल्पद्रुम' अभी तक प्राप्त नहीं हुआ। 'कवित्तरत्नाकर' संवत्‌ 1706 में लिखा गया और यह एक प्रौढ़ काव्य है। यह पाँच तरंगों में विभाजित है। प्रथम तरंग में 97 कवित्त हैं, द्वितीय में 74, तृतीय में 62 और 8 कुंडलिया, चतुर्थ में 76 और पंचम में 88 छंद हैं। इस प्रकार कुल मिलाकर इस ग्रंथ में 405 छंद हैं। इसमें अधिकांश लालित्य श्लेषयुक्त छंदों का है परन्तु श्रृंगार, षट्ऋतु वर्णन और रामकथा के छंद अत्युुत्कृष्ट हैं।
सेनापति कृत ‘कवित्त-रत्नाकर’ की चतुर्थ तरंग का यह कवित्त देखिये जिसमें रामकथा मुक्त रुप में लिखी है-
पाँचवी तरंग में ८६ कवित्त हैं, जिनमें राम-रसायन वर्णन है। इनमें राम, कृष्ण, शिव और गंगा की महिमा का गान है। ‘गंगा-महिमा’ दृष्टव्य है-
सेनापति ने अपने काव्य में सभी रसों को अपनाया है। ब्रजभाषा में लिखे पदों में फारसी और संस्कृत के शब्दों का भी प्रयोग किया है। अलंकारों की बात करें तो सेनापति को श्लेष से तो विशेष मोह था।
सेनापति का काव्य अपने सुन्दर यथातथ्य और मनोरम कल्पनापूर्ण षट्ऋतु वर्णन के लिए प्रसिद्ध हैं। ऐसा ऋतु-वर्णन हिंदी-साहित्य में बहुत कम मिलता है।
भाव एवं कल्पना चमत्कार के साथ-साथ वास्तविकता का चित्रण सेनापति की विशेषता है। सबसे प्रधान तत्व सेनापति की भाषा शैली का है जिसमें शब्दावली अत्यंत, संयत, भावोपयुक्त, गतिमय एवं अर्थगर्भ है।
सेनापति की भाषा शैली को देखकर ही उनके छंद बिना उनकी छाप के ही पहचाने जा सकते हैं। सेनापति की कविता में उनकी प्रतिभा फूटी पड़ती है। उनकी विलक्षण सूझ छंदों में उक्ति वैचित्रय का रूप धारण कर प्रकट हुई है जिससे वे मन और बुद्धि को एक साथ चमत्कृत करने वाले बन गए हैं। (उनके छंद एक कुशल सेनापति के दक्ष सैनिकों की भाँति पुकारकर कहते हैं 'हम सेनापति के हैं'।)
कारपोरेट कार्य मंत्रालय (सांस्थिक कार्य मंत्रालय)
यह भारत प्रशासन के आधीन आने वालि एक मंत्रालय है जो सांस्थिक कार्य अर्थात कर्पोरेट कर्यो का काम देखति है। यह दि कम्पनीस आक्ट २०१३ और अन्य अधिनियमो का व्यव्स्थापन करति है।
गीत बैठकी
खड़ी होली या गीत बैठकी उत्तराखंड के कुमाऊँ मंडल की सरोवर नगरी नैनीताल और अल्मोड़ा जिले में होली के अवसर पर आयोजित की जाती हैं। यहाँ नियत तिथि से काफी पहले ही होली की मस्ती और रंग छाने लगते हैं। इस रंग में सिर्फ अबीर-गुलाल का टीका ही नहीं होता बल्कि बैठकी होली और खड़ी होली गायन की शास्त्रीय परंपरा भी शामिल होती है। बरसाने की लठमार होली के बाद अपनी सांस्कृतिक विशेषता के लिए कुमाऊंनी होली को याद किया जाता है। वसंत के आगमन पर हर ओर खिले फूलों के रंगों और संगीत की तानों का ये अनोखा संगम दर्शनीय होता है। शाम के समय कुमाऊं के घर घर में बैठक होली की सुरीली महफिलें जमने लगती है। गीत बैठकी में होली पर आधारित गीत घर की बैठक में राग रागनियों के साथ हारमोनियम और तबले पर गाए जाते हैं। इन गीतों में मीराबाई से लेकर नज़ीर और बहादुर शाह ज़फ़र की रचनाएँ सुनने को मिलती हैं। गीत बैठकी में जब रंग छाने लगता है तो बारी बारी से हर कोई छोड़ी गई तान उठाता है और अगर साथ में भांग का रस भी छाया तो ये सिलसिला कभी कभी आधी रात तक तो कभी सुबह की पहली किरण फूटने तक चलता रहता है। होली की ये परंपरा मात्र संगीत सम्मेलन नहीं बल्कि एक संस्कार भी है। ये बैठकें आशीर्वाद के साथ संपूर्ण होती हैं जिसमें मुबारक हो मंजरी फूलों भरी...या ऐसी होली खेले जनाब अली...जैसी ठुमरियाँ गई जाती हैं। गीत बैठकी की महिला महफ़िलें भी होती हैं। पुरूष महफिलों में जहाँ ठुमरी और ख़याल गाए जाते हैं वहीं महिलाओं की महफिलों का रुझान लोक गीतों की ओर होता है। इनमें नृत्य संगीत तो होता ही है, वे स्वांग भी रचती हैं और हास्य की फुहारों, हंसी के ठहाकों और सुर लहरियों के साथ संस्कृति की इस विशिष्टता में नए रोचक और दिलकश रंग भरे जाते हैं। देवर भाभी के हंसी मज़ाक से जुड़े गी तो होते ही हैं राजनीति और प्रशासन पर व्यंग्य भी होता है। होली गाने की ये परंपरा सिर्फ कुमाऊं अंचल में ही देखने को मिलती है।”
इसकी शुरूआत यहां कब और कैसे हुई इसका कोई ऐतिहासिक या लिखित लेखाजोखा नहीं है। कुमाऊं के प्रसिद्द जनकवि गिरीश गिर्दा ने होली बैठकी के सामाजिक शास्त्रीय संदर्भों और इस पर इस्लामी संस्कृति और उर्दू के असर के बारे में गहराई से अध्ययन किया है। वो कहते हैं कि “यहां की होली में अवध से लेकर दरभंगा तक की छाप है। राजे-रजवाड़ों का संदर्भ देखें तो जो राजकुमारियाँ यहाँ ब्याह कर आईं वे अपने साथ वहाँ के रीति रिवाज भी साथ लाईं। ये परंपरा वहां भले ही खत्म हो गई हो लेकिन यहां आज भी कायम हैं। यहां की बैठकी होली में तो आज़ादी के आंदोलन से लेकर उत्तराखंड आंदोलन तक के संदर्भ पाए जाते हैं।”
नवतंत्र
नवतंत्र, तंत्र का आधुनिक रूप है जो कुछ पश्चिमी देशों में प्रचलित है। इसके अपने-अपने रूप हैं। कुछ नवतांत्रिक प्राचीन तन्त्र के ग्रन्थों और सिद्धान्तों का भी अनुसरण करते हैं जबकि अन्य कुछ इसे 'तांत्रिक सेक्स' या 'पवित्र सेक्स' के रूप में प्रस्तुत करते हैं।
अय्यंगार
अय्यंगार (IPA: [əjːəŋɡɑːr]) एक भारतीय उपनाम है। यह तमिल ब्राह्मणों का उपनाम होता है।
भारतवंशी
भारतवंशी (Bharatvanshi) बुद्ध काल मे भारत की दस जातियो ने अपना स्वशासन स्थापित किया था। ये स्वायतसाशी शासक थे। इसके अतिरिक्त उनके नृवंशों का साशन था। 1. कपिलवस्तु मे शाक्यो ने, 2. सुंमसुम्मागिरी (मिर्ज़ापुर) मे भार्गों ने, 3. अलाकप्पा (शाहाबाद और मुजफ़्फ़रपुर) मे बुलियोने, 4. केसपुत्ता मे कालामासो ने, 5. रामागम मे कोलियो ने, 6. पावा (गोरखपुर) मे मालों ने, 7. कुशीनारा मे अन्य मालों ने, 8. पिप्पलवन मे मोरियो ने, 9. मिथिला मे विदोहो ने, 10. वैशाली मे लीछिछवियो ने अपना स्वतंत्र साशन स्थापित किया। इसके अतिरिक्त 1. वत्स मे भरतों ने 2. अवन्ती मे नागो ने 3. कोशल मे इक्ष्वाकुओ ने तथा 4. मगध मे नागो ने अपनी सत्ता कायम कर रखी थी। यहा हम मिर्ज़ापुर के भागो के विषय मे ही केवल अध्ययन करेंगे। अतरेय ब्राह्मण ( 1879), के अनुसार सुंमसुम्मागिरी जिसे वर्तमान मिर्ज़ापुर कहते है, एक प्राचीन जाति का शासन था। वह प्राचीन जाति भार्ग राजभर जाति थी। डाक्टर काशीप्रसाद जायसवाल ने इस भार्ग राजभर जाति को भारशिव नागवंशी या भारतवंशी माना है।
उल्का
आकाश से कभी- कभी आपने जलती हुयी रोशनी के साथ एक गिरते हुए गोले जैसा दृश्य देखा होगा, ये उल्का होते है जब ये उल्का जलते हुए रूप में नीचे आकर पृथ्वी तक पहुँच जाते है तब इन्हे (उल्का पिण्ड) कहते है, और साधारण बोलचाल में 'टूटते हुए तारे' अथवा 'लूका' कहते हैं। ां। प्रायः प्रत्येक रात्रि को उल्काएँ अनगिनत संख्याओं में देखी जा सकती हैं, किंतु इनमें से पृथ्वी पर गिरनेवाले पिंडों की संख्या अत्यंत अल्प होती है। वैज्ञानिक दृष्टि से इनका महत्त्व बहुत अधिक है क्योंकि एक तो ये अति दुर्लभ होते हैं, दूसरे आकाश में विचरते हुए विभिन्न ग्रहों इत्यादि के संगठन और संरचना (स्ट्रक्चर) के ज्ञान के प्रत्यक्ष स्रोत केवल ये पिंड ही हैं। इनके अध्ययन से हमें यह भी बोध होता है कि भूमंडलीय वातावरण में आकाश से आए हुए पदार्थ पर क्या-क्या प्रतिक्रियाएँ होती हैं। इस प्रकार ये पिंड ब्रह्माण्डविद्या और भूविज्ञान के बीच संपर्क स्थापित करते हैं।
संक्षिप्त इतिहास
यद्यपि मनुष्य इन टूटते हुए तारों से अत्यंत प्राचीन समय से परिचित था, तथापि आधुनिक विज्ञान के विकासयुग में मनुष्य को यह विश्वास करने में बहुत समय लगा कि भूतल पर पाए गए ये पिंड पृथ्वी पर आकाश से आए हैं। 18वीं शताब्दी के उत्तरार्ध में डी. ट्रौयली नामक दार्शनिक ने इटली में अल्बारेतो स्थान पर गिरे हुए उल्कापिंड का वर्णन करते हुए यह विचार प्रकट किया कि वह खमंडल से टूटते हुए तारे के रूप में आया होगा, किंतु किसी ने भी इसपर ध्यान नहीं दिया। सन् 1768 ई. में फादर बासिले ने फ्रांस में लूस नामक स्थान पर एक उल्कापिंड को पृथ्वी पर आते हुए स्वत: देखा। अगले वर्ष उसने पेरिस की विज्ञान की रायल अकैडमी के अधिवेशन में इस वृत्तांत पर एक लेख पढ़ा। अकैडमी ने वृत्तांत पर विश्वास न करते हुए घटना की जाँच करने के लिए एक आयोग नियुक्त किया जिसके प्रतिवेदन में फादर बासिले के वृत्तांत को भ्रमात्मक बताते हुए यह मंतव्य प्रकट किया गया कि बिजली गिर जाने से पिंड का पृष्ठ कुछ इस प्रकार काँच सदृश हो गया था जिससे बासिले को यह भ्रम हुआ कि यह पिंड पृथ्वी का अंश नहीं हैं। तदनंतर जर्मन दार्शनिक क्लाडनी ने सन् 1794 ई. में साइबीरिया से प्राप्त एक उल्कापिंड का अध्ययन करते हुए यह सिद्धांत प्रस्तावित किया कि ये पिंड खमंडल के प्रतिनिधि होते हैं। यद्यपि इस बार भी यह विचार तुरंत स्वीकार नहीं किया गया, फिर भी क्लाडनी को इस प्रसंग पर ध्यान आकर्षित करने का श्रेय मिला और तब से वैज्ञानिक इस विषय पर अधिक मनोयोग देने लगे। सन् 1803 ई. में फ्रांस में ला ऐगिल स्थान पर उल्कापिंडों की एक बहुत बड़ी वृष्टि हुई जिसमें अनगिनत छोटे-बड़े पत्थर गिरे और उनमें से प्राय: दो-तीन हजार इकट्ठे भी किए जा सके। विज्ञान की फ्रांसीसी अकैडमी ने उस वृष्टि की पूरी छानबीन की और अंत में किसी को भी यह संदेह नहीं रहा कि उल्कापिंड वस्तुत: खमंडल से ही पृथ्वी पर आते हैं।
वर्गीकरण
उल्कापिंडों का मुख्य वर्गीकरण उनके संगठन के आधार पर किया जाता है। कुछ पिंड अधिकांशत: लोहे, निकल या मिश्रधातुओं से बने होते हैं और कुछ सिलिकेट खनिजों से बने पत्थर सदृश होते हैं। पहले वर्गवालों को धात्विक और दूसरे वर्गवालों को आश्मिक उल्कापिंड कहते हैं। इसके अतिरिक्त कुछ पिंडों में धात्विक और आश्मिक पदार्थ प्राय: समान मात्रा में पाए जाते हैं, उन्हें धात्वाश्मिक उल्कापिंड कहते हैं। वस्तुत: पूर्णतया धात्विक और पूर्णतया आश्मिक उल्कपिंडों के बीच सभी प्रकार की अंत:स्थ जातियों के उल्कापिंड पाए जाते हैं जिससे पिंडों के वर्ग का निर्णय करना बहुत ही कठिन हो जाता है।
संरचना के आधार पर तीनों वर्गो में उपभेद किए जाते हैं। आश्मिक पिंडों में दो मुख्य उपभेद हैं जिनमें से एक को कौंड्राइट और दूसरे को अकौंड्राइट कहते हैं। पहले उपवर्ग के पिंड़ों का मुख्य लक्षण यह है कि उनमें कुछ विशिष्ट वृत्ताकार दाने, जिन्हें कौंड्रयूल कहते हैं, उपस्थित रहते हैं। जिन पिंड़ों में कौंड्रयूल उपस्थित नहीं रहते उन्हें अकौंड्राइट कहते हैं।
धात्विक उल्कापिंड़ों में भी दो मुख्य उपभेद हैं जिन्हें क्रमश: अष्टानीक (आक्टाहीड्राइट) और षष्ठानीक (हेक्साहीड्राइट) कहते हैं। ये नाम पिंडों की अंतररचना व्यक्त करते हैं और जैसा इन नामों से व्यक्त होता है, पहले विभेद के पिंडों में धात्विक पदार्थ के बंध (प्लेट) अष्टानीक आकार में और दूसरे में षष्ठीनीक आकार में विन्यस्त होते हैं। इस प्रकार की रचना को विडामनस्टेटर कहते हैं एवं यह पिंड़ों के मार्जित पृष्ठ पर बड़ी सुगमता से पहचानी जा सकती है।
धात्वाश्मिक उल्कापिंडों में भी दो मुख्य उपवर्ग हैं जिन्हें क्रमानुसार पैलेसाइट और अर्धधात्विक (मीज़ोसिडराइट) कहते हैं। इनमें से पहले उपवर्ग के पिंडों का आश्मिक अंग मुख्यत: औलीवीन खनिज से बना होता है जिसके स्फट प्राय: वृत्ताकार होते हैं और जो लौह-निकल धातुओं के एक तंत्र में समावृत्त रहते हैं। अर्धधात्विक उल्कापिंडों में मुख्यत: पाइरौक्सीन और अल्प मात्रा में एनौर्थाइट फ़ेल्सपार विद्यमान होते हैं।
संरचना
पूर्व प्रकरण में यह उल्लेख किया जा चुका है कि धात्विक और आश्मिक अंगों की प्रधानता के आधार पर उल्कापिंड वर्गीकृत किए जाते हैं। किंतु इन पिंडों में रासायनिक तत्वों और खनिजों के वितरण के संबंध में कोई सुनिश्चित आधार प्रतीत नहीं होता। उल्कापिंडों के तीन मुख्य वर्गों के अतिरिक्त अनेकानेक उपवर्ग हैं जिनमें से प्रत्येक का अपना पृथक् विशेष खनिज समुदाय है। अभी तक प्राय: 25 नए वर्गों का पता लगा है और प्राय: प्रति दो वर्ष एक नए उपवर्ग का पता लगता रहा है। कठिनाई इस बात की है कि अध्ययन के लिए उपलब्ध पदार्थ अत्यंत अल्प मात्रा में होते हैं।
अभी तक उल्कापिंडों में केवल 52 रासायनिक तत्वों की उपस्थिति प्रमाणित हुई है जिनके नाम निम्नलिखित हैं:
। ऑक्सीजन। गंधक। प्लैटिनम। लोहा
। आर्गन गैलियम। फ़ास्फ़ोरस वंग (राँगा)
आर्सेनिक जरमेनियम बेरियम वैनेडियम
इंडियम ज़िरकोनियम बेरीलियम। सिलिकन
। इरीडियम। टाइटेनियम। मैंगनीज़ सीज़ियम
। ऐंटिमनी टेलूरियम मैगनीशियम सीरियम
। ऐल्युमिनियम। ताम्र मौलिबडेनम सीस (सीसा)
। कार्बन थूलियम यशद (जस्ता)। सोडियम
कैडमियम। नाइट्रोजन रजत (चाँदी) स्कैंडियम
। कैल्सियम। निकल। रुथेनियम स्वर्ण (सोना)